pt gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl gl pt gl gl gl gl gl gl gl gl gl gl gl gl gl gl gl gl gl gl gl gl gl lt gl en gl gl en ja gl pt gl gl gl gl gl pt es gl pt gl gl fr en gl ceb en gl ca gl gl gl gl gl en pt ca gl gl
Liderado absoluto da TVG na primeira onda do EXM - G24
Trátase do mellor resultado dende a 2ª onda do 2005 (24,2 %)
TVG acadada unha cota do 23,4 % no conxunto da semana e do 24,4 % no período de luns a venres nesta 1ª onda do 2022
O Estudo Xeral de Medios confirma o liderado da Radio Galega en diferentes franxas neste primeiro cuadrimestre do ano
A primeira onda do Estudo Xeral de Medios de 2022 achega datos positivos para a Televisión de Galicia. Acada unha cota do 23,4 % no conxunto da semana e do 24,4 % no período de luns a venres.
Destaca por ser a canle que máis medra no conxunto da semana con respecto á onda anterior. Trátase do 7º mellor resultado na historia no conxunto da semana ou do mellor resultado dende a 2ª onda do 2005 (24,2 %).
A TVG faise cun claro liderado nas audiencias en Galicia
No conxunto da semana, cunha cota do 23,4 % a 10 puntos de share do seguinte competidor, Antena 3, cunha cota do 13,4 %.
No período de luns a venres, cunha cota do 24,4 % e a 12,6 puntos de share do seguinte competidor, Antena 3, cunha cota do 11,8 %, (a cota da TVG é máis do dobre ca a cota de Antena 3).
Analizando as audiencias entre as canles autonómicas, a TVG faise co liderado sendo a máis vista de españa, superando en 4,4 puntos de share á seguinte (TPA, cunha cota do 19 %; TV3 é o 3º competidor cunha cota do 18,7 % e a 4,7 puntos da TVG). "Ten tanto contidos de información como de entretemento, de relación coa nosa cultura e a nosa lingua", explica o director de Contidos, Fernando Ojea. "A xente valórao moitísimo", engade.
Por días da semana destacan as cotas de pantalla acadadas os xoves, cunha cota do 28,6 %; os luns, cunha cota do 25 %, e os martes, cun 24,6%. Aínda que o incremento se produce en todos os días con respecto ás dúas ondas anteriores.
Descata a audiencia da franxa de mediodía, dominada pola oferta informativa da TVG, con preto de 50 % de share e da franxa do serán, con preto do 30 %
"Obteñen un dato inmenso de audiencia" di Alejandro López, subdirector de Informativos, que explica que un de cada dous espectadores apostan polos espazos informativos "tradicionais" da TVG. Pero tamén destaca a confianza noutros formatos, coma o Debate da G2 ou 'No foco', "que son aposta desta casa e que afondan máis na análise da información".
Na franxa de noite, (entre 20:00 e as 04:00), destacan os domingos, cunha cota media do 25,6 %.
Na franxa informativa da sobremesa, 13:00–17:00, a TVG obtén un marcado liderado, ao mediar unha cota do 35 %. O seguinte competidor é La1, cunha media do 15,1 %.
Liderado da Radio Galega en diferentes franxas horarias
O Estudo Xeral de Medios confirma o liderado da Radio Galega en diferentes franxas neste primeiro cuadrimestre do ano. "Na madrugada, neses programas de participación coa audiencia; ou nos deportes na fin de semana e tamén en franxas informativas", explica a xefa de Programas, Tania Fernández Lombao.
É así que o grupo de emisoras da Radio Galega acada 147.000 oíntes de luns a venres e de luns domingo, segundo os datos da primeira onda do Estudo Xeral de Medios coñecida este martes.
Unha media de 117.000 oíntes seguen a programación da Radio Galega de luns a domingo.
Cifras de éxito tamén para a emisora musical Radio Galega Música, que chega cada día a 30.000 persoas.
Novo estudo 5 da Radio Galega
Os trinta anos do "Luar", un dos máis lonxevos da televisión europea
'Luar' celebra 30 anos como programa máis lonxevo da televisión en España
Rueda avanzará no Parlamento as liñas mestras dos orzamentos a finais de mes
Máis humor, información e todo o deporte na nova tempada da Radio Galega
Contido con Xeográficas Galicia .
O proxecto 'Xuntos' de produtos galegos gourmet preséntase no Forum Gastronómico
Flamenco 'made in Galicia' no último videoclip de Bryan Adams
Os armadores confían na revisión do veto pero temen que chegue tarde
Morre un operario de 35 anos mentres instalaba unha barraca do San Froilán
Síguenos en redes sociais
Aviso legal e Política de Privacidade